《豪士》
宋代·喻良能

东海一豪士，西山两逸民。
涕唾弃周粟，谈笑无秦军。
饿死骨仍香，辞封名益芬。
至今千载下，不敢轻隐沦。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。